AaB vaklede lidt, men endte trods alt med at vinde 4-2 hjemme i Aalborg over 2. divisionsholdet Odder.

AaB slog onsdag eftermiddag Odder hjemme på Nordjyske Arena. De forsvarende pokalmestre er dermed videre fra pokalturneringen. 2. divisionsholdet chokstartede ellers i Aalborg, da Nicolai Johansen bragte udeholdet foran efter kun et enkelt minut. På mål af henholdsvis Thomas Augustinussen efter syv minutter og Nicklas Helenius efter 12 kom AaB dog hurtigt i front. Men Odder var ikke færdige med at drille nordjyderne, for efter 21 minutter udlignede Tobias Rocatis fra Odder til 2-2.. I anden halvleg sørgede Henrik Dalsgaard med et fremragende hug og Anders K. Jacobsen dog for, at AaB trods alt gik videre med sejr på 4-2. AaB er nu klar til kvartfinalen i pokalturneringen - en turneringen, som de sidste sæson vandt efter en finalesejr på 4-2 over FC København.